gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl gl gl gl gl gl gl de en sv fr de de it gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Nais e pais artellan unha plataforma a prol da gratuidade dos libros de texto
Sábado, 01 de outubro de 2022
Conquista social que "non debe desaparecer"
Arredor de 2.700 persoas asinaron xa en favor da reclamación. Nacida no Barbanza, a mobilización esténdese agora a todo o país.
Tags: ANPAs libros de texto
A Pobra, Rianxo, Ribeira ou Boiro foron as vilas barbanceiras onde iniciou a súa actividade a bautizada Plataforma pola Gratuidade dos Libros de Texto. Nais e pais da zona comezaron a protesta pouco despois de coñecerse a intención da Consellaría de Educación de acabar co sistema que garantía o fornecemento de libros escolares de balde.
Facéndose eco do propio debate parlamentario aberto ao respecto desta viraxe, poñen cuestión o argumento de aforro exposto pola Xunta e reivindican a continuidade do dereito a libros de texto gratuítos. Organizados arredor das diversas Asociacións de Nais e Pais da comarca, este mesmo xoves presentaron oficialmente a iniciativa na Pobra. "Esixímoslle á consellaría que manteña o sistema de gratuidade dos libros de texto no ensino obrigatorio que se implantou en Galiza no curso 2003/04, negándonos rotundamente a mercar os libros de texto para o novo curso escolar se non temos garantías de que a gratuidade é universal", advirten.
Os promotores da iniciativa resumen en sete puntos a reclamación:
A gratuidade do ensino é un dereito consagrado na lexislación vixente.
A gratuidade dos libros de texto é unha conquista social de todos os galegos.
A intención do goberno galego de reducir gastos educativos, argumentada na crise económica, non debe afectar á gratuidade dos libros de texto, condición necesaria para acceder á igualdade de oportunidades na educación.
Dende hai 3 anos, todo o alumnado do ensino obrigatorio, en condicións de igualdade, recibe en préstamo os libros de texto que vai necesitar ao longo do curso escolar. Unha vez rematado o curso, os nenos devolven os libros, que serán usados ao ano seguinte por outros alumnos. Pasados 4 anos, os libros son renovados.
Todo isto significa que durante catro anos a administración non realiza novos investimentos, polo que, ao noso modo de ver o cambio do sistema de préstamo ao de libros en propiedade ten como único obxectivo o beneficio das editoriais, non entendendo o pretendido aforro económico.
O sistema de préstamo supón a implicación dos alumnos no coidado dos libros, fomenta a solidariedade e o respecto aos bens públicos, e da paso adiante na defensa do noso patrimonio ecolóxico.
Por outra banda, non entendemos as formas da Consellería de Educación, que pretende impoñer unha política de fatos consumados durante a época estival, prexudicando directamente ás familias.
Plataforma pola Gratuidade dos Libros de Texto
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto